ཁྱད་པར་དུ་རྒྱ་ར་ཀ་མདོ་བླ་མ་དང་།གཡང་རོང་དགེ་ལེགས་སོགས་ནི་སྐུ་གོང་མའི་ཡོན་བདག་གི་གཙོ་བོ་ཡིན་ཞིང་།གཡང་རོང་དགེ་ལེགས་ལ་བུ་གཡང་རོང་ཚེ་རྒྱལ་དང་བུ་མོ་ཡག་ལོ་གཉིས་ཡོད།བུ་མོ་ཡག་ལོ་དེ་བོང་སྟག་ཆེན་ཧུ་བསྟན་ཁོའི་བཙུན་མོ་ཡིན་ཞིང་།གཡང་རོང་ཚེ་རྒྱལ་གྱི་སྲས་ཨ་ལགས་ཁྲི་བ་དང་།ཨ་ལགས་རྒྱ་ཡས།ཨ་ལགས་རི་སྙིང་།མགོན་པོ་ཚེ་བརྟན་སོགས་སྲས་མིང་སྲིང་བཅུ་ལྷག་ཡོད།འོན་ཀྱང་གཡང་རོང་དགེ་ལེགས་ཀྱི་ཁྱིམ་ཤུལ་ནི་ཁོང་གི་ཚ་མོ་སྟེ་གཡང་རོང་ཚེ་རྒྱལ་བུ་མོ་ཚེར་མ་ཡིན་ལ་དེའི་བུ་ལྷ་རྒྱལ་ཚེ་རིང་གིས་ཐེམ་ཆེན་རྫོང་བྲག་དམར་ཞང་གི་ཞང་ཀྲང་ཁུར་མྱོང་།དེ་ཡང་སྡེ་བ་ཁག་གི་ཆ་ནས་སྐ་སར་དཔོན་པོ་བཀྲ་ཤིས་ཀྱིས་པོ་ཀྲང་ཁུར་མྱོང་བ་དང་དེའི་ཤུལ་ཚེ་རིང་རྣམ་རྒྱལ་གྱིས་གསེར་ཆེན་རྫོང་མི་དམངས་སྲིད་གཞུང་གི་རྫོང་དཔོན་དང་རྫོང་་དམངས་ཆེན་རྒྱུན་ལས་ཨུ་ཡོན་ལྷན་ཁང་གི་ཀྲུའུ་རིན་སོགས་ཁུར་མྱོང་ཞིང་།སྐ་སར་སྒྲོལ་འབུམ་ཞེས་རྟ་རྒྱུགས་མཁན།མེ་མདའ་འཕེན་མཁན།གྲགས་ཆེ་བ་དེའི་ཤུལ་པད་མ་རིན་ཆེན་ཡིན་ལ་གསེར་ཆེན་རྫོང་མི་དམངས་སྲིད་གཞུང་གི་རྫོང་དཔོན་དང་ཁུལ་ཞང་གྲོང་ཁེ་ལས་ཅུའུ་ཡི་ཅུའུ་ཀྲང་།ཁུལ་མི་དམངས་སྲིད་གཞུང་གི་ཁུལ་དཔོན་གཞོན་པ་སོགས་ཁུར་མྱོང་།སྐ་སར་ནུ་ཁོ་ཟེར་བའི་ཕྱི་རབས་པ་ནི་ཆབ་འགག་རྡོ་རྗེ་ཚེ་རིང་སོགས་ཡིན་ལ་ད་ལྟ་ཞིང་ཆེན་གེ་སར་ཞིབ་འཇུག་ཁང་གི་ཧྲུའུ་ཀྲང་གཞོན་པ་སོགས་ཁུར་ཏེ།དེང་རབས་ཀྱི་གངས་ཅན་མཁས་པའི་གྲས་སུ་འདུགདཀྱིལ་གདོང་ཡི་དམ་ཟེར་བ་དེ་ཐོག་མར་ས་འདིར་ཡོང་རྗེས་གཞན་ལ་གཡོག་བྱས།རྗེས་སུ་ཕྱུག་པོར་གྱུར།ལུག་སྟོང་ཕྲག་ཏུ་སླེབས།དེའི་བུ་པད་མ་རྒྱ་མཚོ་དང་།དེའི་བུ་ད་ལྟའི་དཀྱིལ་གདོང་ནོར་བུ་སོགས་ཡིན།སོ་རྒྱག་གི་ས་འཛིན་སྔ་བ་ལྷ་འབུམ་ཟེར་བ་དེའི་བུ་སྟོབས་ལྡན་ནི་དཔོན་གྲགས་ཅན་ཡིན་པས་ཐུགས་དམ་གྱིས་ཀྲོངས།གྱི་ལིང་གཏེར་སྟོན་སྐུ་གོང་མའི་སློབ་མ་སྟེ་དཔོན་སེང་སྟག་ཟེར་བས་ཆུ་བར་ནོར་བུའི་གླིང་གི་ཁྲི་བ་དང་དབུ་མཛད་ཁུར་མྱོང་ཞིང་སྙན་གྲགས་ཆེ།སོ་རྒྱག་རིན་ཆེན་གྱི་རིང་ལ་དཔོན་པོ་ཁུར་ཞིང་ཧ་ཅང་གྲགས་ཆེ།དེའི་བུ་སོ་རྒྱག་དཔལ་ལྡན།དེའི་བུ་འབུམ་པ་ཐར་དང་ལྕགས་ཐར་སོགས་ད་ལྟ་ཡོད།སོ་རྒྱག་བན་ལོག་ཟེར་བའི་ཕྱུག་པོ་མིང་ཅན་བྱུང་བ་དེའི་བུ་སོ་རྒྱག་ཚེ་རིང་རྒྱལ་ཡིན་ལ་བོད་ལྗོངས་སོགས་ནས་གསར་བརྗེ་བྱ་བ་ལས།དེའི་བུ་རིག་འཛིན་དང་།བསམ་གྲུབ།ཕག་ལོ།དཔལ་འབྱོར་སོགས་ཀྱིས་ཀྱང་རྒྱལ་ཁབ་ཀྱི་སྲིད་ཕྱོགས་སུ་བྱ་བ་ལས།ཡུལ་གྲོ་ཚང་ནས་ཆད་པའི་རིན་ཆེན་བསོད་ནམས་ཏེ་ཨ་ཕོ་ཏཱ་ཧན་ཟེར་བ་དེའི་བུ་རིན་ཆེན་རྒྱལ་དང་།མཚོ་བྱང་ཁུལ་གྱི་ཁུལ་དཔོན་གཞོན་པ།མཚོ་ལྷོ་ཁུལ་གྱི་ཁུལ་དཔོན་དཔོན།ཞིང་ཆེན་ཏང་ཨུའི་རྒྱུན་ལས་ཨུ་ཡོན།ཞིང་ཆེན་ཏང་ཨུའི་འཐབ་ཕྱོགས་གཨིག་གྱུར་པུའུ་ཀྲང་།ཞིང་ཆེན་སྲིད་གྲོས་ཀྲའུ་ཞི་སོགས་ཁུར་བ་རེད།ཁྲ་ཚང་ལ་ཡང་པཱ་པ་བརྒྱད་བཅུ་ཟེར་བའི་རྒད་པོ་ཞིག་གི་རིང་ལ་ས་འདིར་ཆད་ནས་ཡོང་བ་ད་ལྟ་ཤུལ་མེད།ཁྲ་ཚང་རིན་ཆེན་ཟེར་བའི་བུ་གསོན་ཁོ་ཡིན།ཕ་རིན་ཆེན་རིང་ལ་ཞང་ཀྲང་ཁུར་བ་དང་།བུ་གསོན་ཁོའི་རིང་ལ་ཞིང་ཆེན་མི་རིགས་དོན་གཅོད་ཨུ་ཡོན་ལྷན་ཁང་སོགས་ནས་བྱ་བ་ལས་ཤིང་ཀྲུང་གུང་མཚོ་ལྷོ་ཁུལ་ཏང་ཨུའི་འཐབ་ཕྱོགས་གཅིག་གྱུར་པུའུ་ཡི་པུའུ་ཀྲང་སོགས་ཁུར།འགག་ཀླུ་རྒྱལ་ཟེར་བའང་ཁྲ་ཚང་པཱ་པ་བརྒྱད་བཅུའི་སྤུན་ཡིན་ཞིང་དེའི་ཤུལ་འགག་བཀྲ་ཤིས་དང་།དེའི་ཤུལ་ན་ད་ལྟ་མག་པ་པད་མ་རྒྱ་མཚོ་སོགས་ཡོད།